Tolbiac (Paris Metro)

Tolbiac er en metrostasjon i Paris' 13. arrondissement. Stasjonen betjenes av metrolinje 7, og den ble åpnet 7. mars 1930. Metrostasjon Tolbiac befinner seg under avenue d'Italie, syd for rue de Tolbiac, som er to av Paris' hovedgater.

Metrostasjonen har sitt navn etter Rue de Tolbiac og dermed etter Tolbiac (Zülpich) ved Köln, der frankerne under Klodvig Is ledelse i 496 slo alamannerne under slaget ved Tolbiac.

Det er fire innganger til stasjonen: Rue de Tolbiac ved 76, avenue d'Italie; Avenue d'Italie ved 72, avenue d'Italie; Rue Toussaint-Féron ved 55, avenue d'Italie og Rue de la Maison Blanche ved 61, avenue d'Italie.

Stasjonen ligger nær det asiatiske kvarteret og Parc de Choisy. 

 Knutepunkt med andre transportmidler 
 Buss: Linjene  47, 62.

 Bilder 

 Kilder 
 Miquel, Pierre: Petite Histoire des Stations de Métro. Paris: Éditions Albin Michel, 1993.

 Eksterne lenker 

 Kart over metroen i Paris

Kategori:Paris Metrolinje 7
Kategori:13. arrondissement i Paris
Kategori:Jernbanestasjoner åpnet i 1930
Kategori:1930 i Frankrike